b'\n_START_ARTICLE_\nT\xc3\xb6lkinviilennin\n_START_PARAGRAPH_\nT\xc3\xb6lkinviilennin on muki, jonka p\xc3\xa4\xc3\xa4tarkoituksena on pit\xc3\xa4\xc3\xa4 juoma kylm\xc3\xa4n\xc3\xa4 tai kuumana, sill\xc3\xa4 se erist\xc3\xa4\xc3\xa4 l\xc3\xa4mp\xc3\xb6\xc3\xa4. Samalla k\xc3\xa4det pysyv\xc3\xa4t l\xc3\xa4mp\xc3\xb6isin\xc3\xa4. Viilentimet on yleens\xc3\xa4 valmistettu neopreenist\xc3\xa4. Viilentimest\xc3\xa4 k\xc3\xa4ytet\xc3\xa4\xc3\xa4n muualla maailmassa muun muassa nimi\xc3\xa4 can cooler, cooler, neoprene cooler ja Koozies (Koozies on tuotemerkki Yhdysvalloissa) ja Australiassa nime\xc3\xa4 stubby holder.\n_START_SECTION_\nStubby holder\n_START_PARAGRAPH_\nAustraliassa hieman suomalaista pulloa lyhyempi\xc3\xa4 ja leve\xc3\xa4mpi\xc3\xa4 373 millilitran vetoisia pulloja nimitet\xc3\xa4\xc3\xa4n stubbyksi. T\xc3\xa4st\xc3\xa4 viilennin on saanut nimekseen stubby holder. Australiassa k\xc3\xa4ytettiin 1980-luvun alussa polyesterist\xc3\xa4 valmistettuja stubby holdereita, mutta 80-luvun puoliv\xc3\xa4liss\xc3\xa4 tulivat neopreenist\xc3\xa4 valmistetut stubby holderit markkinoille Yhdysvalloista ja valtasivat markkinat. N\xc3\xa4m\xc3\xa4 neopreenist\xc3\xa4 valmistetut stubby holderit ovat edelleenkin suosituin tuote Australiassa. Stubby holdereita alettiin k\xc3\xa4ytt\xc3\xa4\xc3\xa4 markkinointiin, sill\xc3\xa4 se on edullinen markkinointitapa, jolla saadaan yrityksen oma logo n\xc3\xa4kyviin kuluttajien koteihin. My\xc3\xb6s monet urheiluseurat, j\xc3\xa4rjest\xc3\xb6t ja yhteis\xc3\xb6t teett\xc3\xa4v\xc3\xa4t stubby holdereita omilla logoillaan niin omaan k\xc3\xa4ytt\xc3\xb6\xc3\xb6n kuin my\xc3\xb6s rahankeruuseen.'